Diari Oficial de la Generalitat Valenciana


Sumari del DOGV 6160, del 07-12-2009 (2009/12884)

Notificació de la sentència de 8 d'octubre de 2009 del judici ordinari 777/2008.
--------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12913


Data del document
:   23-10-2009

Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència de 8 d'octubre de 2009 del judici ordinari 777/2008. [2009/12485]  
Judici ordinari 000777/3002 OP   
Demandant: Francisca García Devesa.   
Procurador: Antonio Penades Martínez.  
Lletrada: Amparo Pérez Margarit.  
Demandats: herència jacent de Diego Devesa Devesa, herència jacent de Remedios Company Catalá, Diego Devesa Company, Remedios Devesa Company, José Devesa Company, Ernestina Devesa Company i Vicente Devesa Company.  
Nieves Martín Rincón, secretària del Jutjat de Primera Instància número 2 d'Alcoi (Alacant), faig saber:   
Atés que es desconeix el domicili o la residència actuals dels demandats, l'herència jacent de Diego Devesa Devesa i herència jacent de Remedios Company Catalá, en les persones dels seus fills ja difunts: Diego Devesa Company, Remedios Devesa Company i José Devesa Company, mitjançant la provisió del dia de la data, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a portar a efecte la diligència de notificació de sentència de 8 d'octubre de 2009. La resolució que cal notificar és la que es transcriu tot seguit:   
«Jutjat de Primera Instància número 2 d'Alcoi  
Assumpte: judici ordinari número 777-2008   
Demandant: Francisca García Devesa.  
Procurador: senyor Penades Martínez.  
Demandats: l'herència jacent de Diego Devesa Devesa i Remedios Company Catalá en les persones dels seus fills, Diego Devesa Company, finat, Remedios Devesa Company, finat, José Devesa Company, finat, Emestina Devesa Company i Vicente Devesa Company i altres hereus que resulten ignorats.   
Sentència número   
Alcoi, 8 d'octubre de 2009  
La jutgessa substituta del Jutjat de Primera Instància número 2 d'Alcoi, Purificación Villalta Mompeán, he vist estes actuacions de judici ordinari, entre parts, d'una, com a demandant, Francisca García Devesa, representada pel procurador senyor Penades Martínez i assistida per la lletrada Amparo Pérez Margarit, com a demandada, l'herència jacent de Diego Devesa Devesa i Remedios Company Catalá en les persones dels seus fills, Diego Devesa Company, finat, Remedios Devesa Company, finada, José Devesa Company, finat, Ernestina Devesa Company i Vicente Devesa Company i la resta d'hereus, que resulten ignorats, declarada en rebel·lia processal, exercitant acció de rectificació registral de l'article 40 de la Llei Hipotecària, i,   
Antecedents de fet   
Primer. La representació abans citada va presentar una demanda que va correspondre a este Jutjat, en data 14 de novembre de 2008, que es fundava en els fets que, en síntesi, es concreten en el fet que la demandant és propietària de la finca número 1003 del Registre de la Propietat de Cocentaina: casa d'habitació situada al poble de Benasau, carrer Major, número quaranta-dos de policia (hui número trenta-sis), la mesura superficial de la qual no consta (segons el certificat cadastral gràfic i descriptiu que s'adjunta a esta demanda, la superfície és de 105 m² del solar sobre el qual s'alça i la superfície total construïda de 264 m², dels quals la planta baixa té 105 m², la planta primera 106 m² i la planta segona 53 m²), i limita per la dreta entrant amb una altra de Leandro Peinado Parra i per l'esquena amb el carrer de la Marina (els límits actuals de la qual són: per la dreta entrant amb la casa número 34 del mateix carrer Major, de Josefa Soler Oltra; per l'esquerra, amb casa número 38, del mateix carrer Major, de David Crespo Grau, i pel fons amb el carrer Canónigo Más Picó, antiga de la Marina).   
Que no obstant això, l'habitatge esmentat està inscrit en el Registre de la Propietat de Cocentaina, a nom de Diego Devesa Devesa, avi de la demandant per compra en estat de casat i això perquè quan van morir l'avi de la demandant, Diego Devesa Devesa, i l'esposa, els fills van decidir, de comú acord i de forma verbal, repartir els béns que van pertànyer als seus difunts pares, i va correspondre a Remedios, mare de la demandant, la casa habitació objecte d'este procediment.   
La demandant resideix a l'habitatge des que va contraure matrimoni amb el seu cònjuge l'any 1966 i des de llavors la posseeix a títol de propietària fins a la defunció de sa mare, Remedios Devesa Company, i sense que s'atorgara títol de propietat a favor seu fins el passat 4 de juliol de 2008, mitjançant l'escriptura de partició d'herència d'esta causant atorgada davant de notari en què s'adjudicava a la demandant l'habitatge.   
Segon. Mitjançant la interlocutòria de data 6 de febrer de 2009 es va admetre a tràmit la demanda i es va traslladar a la part demandada perquè es personara en les actuacions de la forma deguda, mitjançant advocat i procurador, i perquè contestara a la demanda dins del termini de 20 dies, i que, havent transcorregut el termini de la citació sense que els demandats hagen comparegut de forma deguda, de conformitat amb el que disposa l'article 496 de la Llei d'Enjudiciament Civil, se'ls declara en rebel·lia mitjançant la provisió de data 14 de juliol de 2003.  
Tercer. Mitjançant la provisió de data 25 de juny de 2009, es va convocar la part demandant per a l'audiència prèvia, la qual va tindre lloc en el dia assenyalat amb assistència del procurador i l'advocat de la part actora, que es va ratificar en la demanda presentada i va proposar com a prova la documental que s'adjunta a la demanda, que es té per reproduïda, l'interrogatori de part i testifical, i és admesa pel jutge que assenyala la vista per al dia 6 d'octubre de 2009. Hi compareix el procurador senyor Penades Martínez i la lletrada Amparo Pérez Margarit i es practica la prova la proposta de la qual va ser admesa en l'acte d'audiència prèvia i es declara acabada la vista per a sentència.   
Quart. Que després de la valoració conjunta de la documental que consta en les actuacions del procés queden com a fets provats: Que l'habitatge casa d'habitació situada al poble de Benasau, carrer Major, número quaranta-dos de policia (hui número trenta-sis), la mesura superficial del qual no consta (segons la certificació cadastral gràfica i descriptiva que s'acompanya a esta demanda, la superfície és de 105 m² el solar sobre el qual s'alça i la superfície total construïda de 264 m², dels que la planta baixa té 105 m², la planta primera 106 m² i la planta segona 53 m²), limita per la dreta entrant amb una altra de Leandro Peinado Parra i per l'esquena amb el carrer de la Marina (els seus límits actuals són: per la dreta entrant amb la casa número 34 del mateix carrer Major, de Josefa Soler Oltra; per l'esquerra, amb casa número 38 del mateix carrer major, de David Crespo Grau i pel fons amb el carrer del Canónigo Más Picó, antiga de la Marina) està inscrita en el Registre de la Propietat de Cocentaina a nom de Diego Devesa Devesa, avi de la demandant per compra en estat de casat i quan va morir l'avi de la demandant, Diego Devesa Devesa i l'esposa, els fills van decidir de comú acord i de forma verbal repartir els béns que van pertànyer als seus difunts pares, corresponent a Remedios, mare de la demandant la casa habitació objecte d'este procediment.   
La demandant resideix a l'habitatge des que va contraure matrimoni amb el seu cònjuge l'any 1966 i des de llavors la posseeix a títol de propietària fins a la defunció de sa mare, Remedios Devesa Company, i sense que s'atorgara títol de propietat a favor seu fins el passat 4 de juliol de 2008, mitjançant l'escriptura de partició d'herència d'esta causant atorgada davant de notari en què s'adjudicava a la demandant l'habitatge.   
Cinqué. En este procediment s'han observat les prescripcions legals.   
Dispositiva   
Estime la demanda deduïda pel procurador senyor Penades Martínez, en nom i representació de Francisca García Devesa, contra l'herència jacent de Diego Devesa Devesa i Remedios Company Catalá, en les persones dels seus fills, Diego Devesa Company, difunt, Remedios Devesa Company, difunta, José Devesa Company, difunt, Emestina Devesa Company i Vicente Devesa Company i la resta d'hereus, que resulten ignorats, i declare adquirit el domini de la demandant sobre la finca registral número 1003 de l'Ajuntament de Benasau, coincident amb la referència cadastral l060810YH3916S0001BZ, i dispose que s'inscriga en el Registre de la Propietat de Cocentaina a favor de Francisca García Devesa i en conseqüència dispose la cancel·lació dels assentaments contradictoris, si pertocara, i sense fer imposició expressa de les costes causades en este procediment.   
Esta és la meua sentència, contra la qual pot interposar-se un recurs d'apel·lació dins del termini de cinc dies des de l'endemà que es notifique, davant l'Audiència Provincial, d'acord amb els articles 455 i següents de la Llei d'Enjudiciament Civil 1/2000, que pronuncie, mane i firme».   
Publicació. La sentència anterior ha sigut llegida i publicada en el dia de la data per la jutgessa substituta del Jutjat de Primera Instància que la subscriu, mentre celebrava audiència pública; En done fe.   
Alcoi, 23 d'octubre de 2009.- La secretària judicial: Nieves Martín Rincón.